अपने एक साल के कार्यकाल में खुद की और डिप्टी सीएम केशव प्रसाद मौर्य की सीट गंवा बैठे यूपी के मुख्यमंत्री योगी आदित्यनाथ की मुश्किलें कम होने का नाम नहीं ले रही हैं. कैराना लोकसभा सीट पर हुए उपचुनावों ने उनके खाते में एक और हार लिख दी, वहीं बीजेपी का गढ़ माने जाने वाले नूरपुर विधानसभा की सीट भी योगी नहीं बचा पाए हैं. गौरतलब है कि 2017 में सरकार बनने के बाद योगी ना ही चुनाव जितवा पाए हैं और सरकार के मोर्चे पर भी अभी तक फेल होते ही नज़र आए हैं.